Alfred Hitchcock er den mest representerte regissøren på tvers av listene. Han har regissert fire av filmene på mysterielisten: *Vertigo* (1), *Vinduet mot bakgården* (3), *Med hjertet i halsen* (7) og *Ring politiet!* (9).  Foto: Ante Brkan 
**AFI's 10 Top 10** er en samling av kåringer som hedrer de ti viktigste spillefilmene fra USA i ti ulike filmsjangre. Listene ble laget av det amerikanske filminstituttet (*The American Film Institute* – AFI) og stemt fram i en undersøkelse blant 1500 filmkritikere, filmhistorikere og fagfolk fra filmbransjen. AFI lanserte en liste med åtte kriterier som de stemmeberettigede måtte ta hensyn til når de skulle stemme. AFI hadde i tillegg formulert egne definisjoner for de ti sjangrene som er med på listen. Det var til sammen 500 nominerte filmer, 50 per sjanger.

Listene ble presentert 17. juni 2008 av det amerikanske filminstituttet i CBS-sendingen *AFI's 10 Top 10: America's 10 Greatest Films in 10 Classic Genres*. TV-sendingen var produsert av Dann Netter og regissert av Gary Smith. Ti forskjellige skuespillere var programledere for hver sin sjanger: Jessica Alba (romantisk komedie), Sean Astin (fantasy), Gabriel Byrne (mysterie), Kirk Douglas (storfilm), Clint Eastwood (western), Cuba Gooding jr. (sportsfilm), Jennifer Love Hewitt (animasjon), Quentin Tarantino (gangsterfilm), Sigourney Weaver (science fiction) og James Woods (rettsdrama). AFI's 10 Top 10 er per 2023 den siste av instituttets filmlister.

Kriterier
---------

AFI hadde åtte kriterier som velgerne måtte ta hensyn til når de skulle stemme:

* Det må være en fiksjonsfilm med spillefilmlengde, vanligvis over 60 minutter.
* Det må være en engelskspråklig film, produsert helt eller delvis i USA.
* Den må ha fått anerkjennelse ved filmanmeldelser på trykk, på TV eller på digitale medier.
* Den må ha fått anerkjennelse ved filmpriser gitt av kolleger, kritikere, filmbransjen og filmfestivaler.
* Den må ha en vedvarende popularitet; vist gjennom salg og visninger både på kino, på TV og ved videoutgivelser.
* Den må være av filmhistorisk betydning med filmtekniske løsninger, fortellerstil eller andre banebrytende prestasjoner.
* Den må ha hatt en kulturell påvirkning og satt preg på det amerikanske samfunnet gjennom stil og innhold.
* Hver sjanger fikk i tillegg sitt eget kriterium basert på AFIs definisjoner (se under).

Kun spillefilmer som var utgitt før 1. januar 2008 ble vurdert.

Lister
------

### Animasjonsfilmer

*Snehvit og de syv dvergene* (1937) er den beste animasjonsfilmen fra USA ifølge AFI. Filmen handler om en prinsesse som flykter fra sin onde stemor og blir kjent med syv dverger.
Ifølge AFI er animasjonsfilmen en sjanger hvor bildene er tegnet for hånd eller digitalt animert, og hvor rollefigurene er dubbet av skuespillere.

| Nr | Film | År |
| --- | --- | --- |
| 1. | *Snehvit og de syv dvergene* | 1937 |
| 2. | *Pinocchio* | 1940 |
| 3. | *Bambi* | 1942 |
| 4. | *Løvenes konge* | 1994 |
| 5. | *Fantasia* | 1940 |
| 6. | *Toy Story* | 1995 |
| 7. | *Skjønnheten og udyret* | 1991 |
| 8. | *Shrek* | 2001 |
| 9. | *Askepott* | 1950 |
| 10. | *Oppdrag Nemo* | 2003 |

### Fantasyfilmer

*Trollmannen fra Oz* (1939) ble kåret til den beste fantasyfilmen fra USA. Filmen handler om jenta Dorothy Gale fra Kansas, som på magisk vis ender opp i fantasilandet Oz.
Ifølge AFI er fantasyfilmen en sjanger hvor rollefigurene lever i et forestilt univers og/eller opplever situasjoner som ikke er mulige i den virkelige verden.

| Nr | Film | År |
| --- | --- | --- |
| 1. | *Trollmannen fra Oz* | 1939 |
| 2. | *Ringenes herre: Ringens brorskap* | 2001 |
| 3. | *Livet er vidunderlig* | 1946 |
| 4. | *King Kong* | 1933 |
| 5. | *Mirakelet på Manhattan* | 1947 |
| 6. | *Fortidens helter* | 1989 |
| 7. | *Harvey* | 1950 |
| 8. | *En ny dag truer* | 1993 |
| 9. | *Tyven i Bagdad* | 1924 |
| 10. | *Big* | 1988 |

### Gangsterfilmer

*Gudfaren* (1972) ble kåret til den beste gangsterfilmen fra USA. Filmen følger mafiafamilien Corleone i årene etter andre verdenskrig.
Ifølge AFI er gangsterfilmen en sjanger som skildrer organisert kriminalitet eller egenrådige kriminelle i en moderne setting.

| Nr. | Filmtittel | År |
| --- | --- | --- |
| 1 | *Gudfaren* | 1972 |
| 2 | *Mafiabrødre* | 1990 |
| 3 | *Gudfaren 2* | 1974 |
| 4 | *White Heat* | 1949 |
| 5 | *Bonnie and Clyde* | 1967 |
| 6 | *Scarface* | 1932 |
| 7 | *Pulp Fiction* | 1994 |
| 8 | *Samfunnets fiende* | 1931 |
| 9 | *Lille Cæsar* | 1931 |
| 10 | *Scarface* | 1983 |

### Mysteriefilmer

*Vertigo* (1958) ble kåret til den beste mysteriefilmen fra USA. Filmen handler om en pensjonert etterforsker som undersøker den forunderlige oppførselen til en investors kone.
Ifølge AFI er mysteriefilmen en sjanger hvor oppklaringen av en forbrytelse står sentralt.

| Nr. | Filmtittel | År |
| --- | --- | --- |
| 1 | *Vertigo* | 1958 |
| 2 | *Chinatown* | 1974 |
| 3 | *Vinduet mot bakgården* | 1954 |
| 4 | *Laura* | 1944 |
| 5 | *Den tredje mann* | 1949 |
| 6 | *Malteserfalken* | 1941 |
| 7 | *Med hjertet i halsen* | 1959 |
| 8 | *Blue Velvet* | 1986 |
| 9 | *Ring politiet!* | 1954 |
| 10 | *De mistenkte* | 1995 |

### Rettsdrama

*Drep ikke en sangfugl* (1962) ble kåret til det beste rettsdramaet fra USA. Filmen handler om advokaten Atticus Finch som forsvarer en mørkhudet mann anklaget for voldtekt.
Ifølge AFI er rettsdramaet en sjanger hvor en rettssak har en avgjørende rolle i handlingen.

| Nr | Film | År |
| --- | --- | --- |
| 1 | *Drep ikke en sangfugl* | 1962 |
| 2 | *12 edsvorne menn* | 1957 |
| 3 | *Kramer mot Kramer* | 1979 |
| 4 | *Dommen* | 1982 |
| 5 | *Et spørsmål om ære* | 1992 |
| 6 | *Anklagerens vitne* | 1957 |
| 7 | *En studie i mord* | 1959 |
| 8 | *Med kaldt blod* | 1967 |
| 9 | *Et skrik i mørket* | 1988 |
| 10 | *Dommen i Nürnberg* | 1961 |

### Romantiske komedier

*Byens lys* (1931) ble kåret til den beste romantiske komedien fra USA. Filmen handler om en landstryker som forelsker seg i en blind pike og prøver å hjelpe henne.
Ifølge AFI er den romantiske komedien en sjanger hvor utviklingen av et romantisk forhold fører til komiske situasjoner.

| Nr. | Filmtittel | År |
| --- | --- | --- |
| 1 | *Byens lys* | 1931 |
| 2 | *Annie og jeg* | 1977 |
| 3 | *Det hendte en natt* | 1934 |
| 4 | *Prinsesse på vift* | 1953 |
| 5 | *En nydelig historie* | 1940 |
| 6 | *Da han møtte henne* | 1989 |
| 7 | *Adams ribben* | 1949 |
| 8 | *Forhekset av månen* | 1987 |
| 9 | *Harold og Maude* | 1971 |
| 10 | *Søvnløs i Seattle* | 1993 |

### Science fiction

*2001: En romodyssé* (1968) ble kåret til den beste science fiction-filmen fra USA. Filmen handler om en gruppe astronauter på søken etter menneskehetens opprinnelse.
Ifølge AFI er science fiction-filmen en sjanger som kombinerer det vitenskapelige eller teknologiske aspektet med det spekulative.

| Nr. | Filmtittel | År |
| --- | --- | --- |
| 1 | *2001: En romodyssé* | 1968 |
| 2 | *Star Wars* | 1977 |
| 3 | *E.T.* | 1982 |
| 4 | *A Clockwork Orange* | 1971 |
| 5 | *Ultimatum til jorden* | 1951 |
| 6 | *Blade Runner* | 1982 |
| 7 | *Alien – den 8. passasjeren* | 1979 |
| 8 | *Terminator II – Dommens dag* | 1991 |
| 9 | *Utrolige hendelser i Santa Mira* | 1956 |
| 10 | *Tilbake til fremtiden* | 1985 |

### Sportsfilmer

*Den rasende oksen* (1980) ble kåret til den beste sportsfilmen fra USA. Filmen handler om bokseren Jake LaMotta, som setter privatlivet sitt på spill med sin voldelige oppførsel.
Ifølge AFI er sportsfilmen en sjanger hvor hovedfigurene deltar i sport eller andre konkurranseidretter.

| Nr. | Filmtittel | År |
| --- | --- | --- |
| 1 | *Den rasende oksen* | 1980 |
| 2 | *Rocky* | 1976 |
| 3 | *Yankee'enes stolthet* | 1942 |
| 4 | *Utfordringen* | 1986 |
| 5 | *En sikker vinner* | 1988 |
| 6 | *Storbyens haier* | 1961 |
| 7 | *Høl i hue* | 1980 |
| 8 | *Breaking Away* | 1979 |
| 9 | *Over alle hindre* | 1944 |
| 10 | *Jerry Maguire* | 1996 |
|

### Storfilmer

*Lawrence of Arabia* (1962) ble kåret til den beste storfilmen fra USA. Filmen handler om offiseren T. E. Lawrence, som under første verdenskrig bidro til å samle store deler av det arabiske folk.
Ifølge AFI er storfilmen en sjanger med omfattende produksjoner som gjengir historiske hendelser.

| Nr. | Filmtittel | År |
| --- | --- | --- |
| 1 | *Lawrence of Arabia* | 1962 |
| 2 | *Ben-Hur* | 1959 |
| 3 | *Schindlers liste* | 1993 |
| 4 | *Tatt av vinden* | 1939 |
| 5 | *Spartacus* | 1960 |
| 6 | *Titanic* | 1997 |
| 7 | *Intet nytt fra Vestfronten* | 1930 |
| 8 | *Redd menig Ryan* | 1998 |
| 9 | *Reds* | 1981 |
| 10 | *De ti bud* | 1956 |

### Westernfilmer

*På sporet* (1956) ble kåret til den beste westernfilmen fra USA. Filmen handler om en krigsveteran på søken etter sin niese som ble kidnappet av comanche-stammen.
Ifølge AFI er westernfilmen en sjanger med filmer som utspiller seg i den amerikanske vesten og som skildrer kampen om det nye grenselandet.

| Nr. | Filmtittel | År |
| --- | --- | --- |
| 1 | *På sporet* | 1956 |
| 2 | *Sheriffen* | 1952 |
| 3 | *Shane* | 1953 |
| 4 | *Nådeløse menn* | 1992 |
| 5 | *Red River* | 1948 |
| 6 | *Den ville gjengen* | 1969 |
| 7 | *Butch Cassidy and the Sundance Kid* | 1969 |
| 8 | *McCabe & Mrs. Miller* | 1971 |
| 9 | *Siste vogn til Lordsbury* | 1939 |
| 10 | *Balladen om Cat Ballou* | 1965 |

Referanser
----------

1. 1 2 3  «AFI Crowns Top 10 Films in 10 Classic Genres». ComingSoon.net. 18. juni 2008. Besøkt 19. juni 2021.
2. ↑  «AFI's 10 TOP 10: The 10 Greatest Movies In 10 Categories». Det amerikanske filminstituttet. Besøkt 18. juni 2021.
3. 1 2 3 4 5 6 7 8 9 10 11 12 13 14 15 16  «AMERICAN FILM INSTITUTE BRINGS THE BEST OF HOLLYWOOD TOGETHER TO CELEBRATE "AFI’s 10 TOP 10" ON THE CBS TELEVISION NETWORK, JUNE 17, 2008» (PDF) (pressemelding). Det amerikanske filminstituttet. 29. mai 2008. Arkivert fra originalen (PDF) 28. mars 2014. Besøkt 19. juni 2021.  «Arkivert kopi» (PDF). Archived from the original on 28. mars 2014. Besøkt 18. juni 2021. CS1-vedlikehold: Uheldig URL (link)
4. ↑  «AFI's 10 Top 10: America's 10 Greatest Films in 10 Classic Genres». Internet Movie Database. Besøkt 19. juni 2021.

Eksterne lenker
---------------

* AFI's 10 Top 10 på det amerikanske filminstituttets nettsider
* De 500 nominerte filmene (PDF, arkivert 29. juli 2017)
* (en) *AFI’s 10 Top 10* på Internet Movie Database

 (TV-sending, sendt 17. juni 2008)

| * v
* d
* r
Det amerikanske filminstituttets filmlister |
| --- |
| 
* Tidenes beste filmer
* filmlegender
* komedier
* spenningsfilmer
* kjærlighetsfilmer
* helter og skurker
* filmsanger
* filmreplikker
* filmmusikk
* inspirerende filmer
* filmmusikaler
* 10 filmer i 10 sjangere

 |